《倪昭卿赋赠叶神童》
宋代·白玉蟾

神童之貌清且奇，神童之道传希夷。
入室三年丹已熟，肌肤绰约光离离。
结缯自覆有余乐，晔晔紫芝堪疗饥。
跳入壶中人莫见，朝游五岳暮瑶池。
有时混世来尘境，短发鬅鬙满面垂。
顷刻龙蛇生笔下，为将高兴寄新诗。
我疑虚静乐山水，来归旧隐挂冠緌。
愿策浮云飞碧落，致身绛阙长相随。

作者简介：白玉蟾（1134～1229），南宋时人，祖籍福建闽清，生于海南琼州，内丹理论家。南宗的实际创立者，创始金丹派南宗，金丹派南五祖之一。生卒年待考，原名葛长庚，本姓葛，名长庚。字如晦，号琼琯，自称神霄散史，海南道人，琼山老人，武夷散人。幼聪慧，谙九经，能诗赋，长于书画，12岁时举童子科，作《织机》诗；才华横溢，著作甚丰。自幼从陈楠学丹法，嘉定五年（1212）八月秋，再遇陈楠于罗浮山，得授金丹火候诀并五雷大法。